नई दिल्ली। पंजाब के गुरदासपुर के डेरा बाबा नानक में दो लोगों की मौत के बाद आगजनी की खबर है। आपसी रंजीश की वजह से शराब माफिया के दो गुटों में झड़प हुई जिसमें एक गुट ने दूसरे गुट के दो लोगों को मौत के घाट उतार दिया। गुस्से में आए मृतक के परिजनों व स्थानीय लोगों ने मिलकर क्षेत्र में शराब के ठेकों को आग लगा दी, जिसके बाद 3 गाड़ियों को भी जला दिया गया। दोनों युवकों की हत्या के बाद लोग सड़क पर उतर आए और दो ठेकों व तीन वाहनों को आग लगा दी। डेरा बाबा नानक में शराब ठेकेदार के कारिंदे दो युवकों से रंजिश रखते थे इसीलिए आरोपियों ने दोनों युवकों की हत्या कर दी।